ટારઝનનું નામ પડે અને આપણને 'જંગલ બુક'નો મોગલી યાદ આવે એ સ્વાભાવિક છે. પરંતુ આ મોગલી નથી, ટારઝન છે અને તે પણ પુખ્ત વયનો માણસ છે. જંગલ બુકની જેમ અહીં પણ ગોરિલા, બાયસન, સિંહ, હાથી જેવાં પ્રાણીઓ છે, પરંતુ જંગલ બુકથી વિપરિત આ ફિલ્મ માત્ર બાળકોને ધ્યાનમાં રાખીને બનાવાઈ નથી. એટલે જ ઘણે ઠેકાણે તે ખાસ્સી ડરામણી અને ઘાતકી બની જાય છે. અહીં ગોરિલા ફ્રેન્ડ્લી નથી, બલકે ડરામણા છે. અહીં પ્રાણીઓ માણસની જેમ બોલતાં નથી અને એમનો હિંસક સ્વભાવ પણ છોડતાં નથી. એટલે નાનાં બાળકો સાથે આ ફિલ્મ જોવા જવું હોય તો એટલી વાતોનું ધ્યાન રાખવું પડે.